చార్లీ 777

చార్లీ 777 2022లో తెలుగు విడుదల కానున్న సినిమా. కన్నడలో 777 చార్లీ పేరుతో నిర్మించిన ఈ సినిమాను తెలుగులో సురేష్ ప్రొడక్షన్స్ బ్యాన‌ర్‌పై రానా దగ్గుబాటి స‌మ‌ర్పణ‌లో ప‌ర‌మ్ వ‌హ్ బ్యాన‌ర్‌పై జి.ఎస్‌.గుప్తా నిర్మించాడు. రక్షిత్ శెట్టి, సంగీత శ్రింగేరి, రాజ్ బి.షెట్టి, డానిష్ సెయిట్‌, బాబీ సింహ ప్రధాన పాత్రల్లో నటించిన ఈ సినిమా ట్రైలర్‌ను మే 16న విడుదల చేసి సినిమాను జూన్ 10న తెలుగు, క‌న్నడ, త‌మిళ‌, మ‌ల‌యాళ భాష‌ల్లో విడుదలైంది.

కథ
ధర్మ (రక్షిత్ శెట్టి) తన చిన్నతనంలోనే కారు ప్రమాదంలో తన కుటుంబసభ్యులను కోల్పోతాడు. అప్పట్నుంచి తనకు ఒంటరితనం అలవాటు అవుతుంది. తన ఊర్లోనే ఒక ఫ్యాక్టరీలో పనిచేస్తూ జీవితం గడుపుతూన్న అతడి జీవితంలోకి ఒక కుక్క వస్తుంది. మొదట ఇష్టం లేకపోయినా తర్వాత  ధర్మ ఆ కుక్క మీద ఇష్టంతో దానికి చార్లీ (లాబ్రడార్ డాగ్) అని పేరు పెట్టి పెంచుకుంటాడు. చార్లీ అతడి జీవితంలోకి వచ్చాక అతడి జీవితంలో ఎలాంటి మార్పులు వచ్చాయి? అనేదే మిగతా సినిమా కథ.

నటీనటులు
రక్షిత్ శెట్టి
సంగీత శ్రింగేరి
రాజ్ బి.షెట్టి
డానిష్ సెయిట్‌,
బాబీ సింహ
చార్లీ (పెట్‌ డాగ్‌)

మూలాలు

బయటి లింకులు
 

2022 తెలుగు సినిమాలు